जब श्री राम राजा बने| उसके कुछ समय बाद कुछ ऋष‌ि मुन‌ि राम जी के पास सुंदर नामक असुर की श‌िकायत लेकर पहुंचे| उस असुर से युद्ध करने के लिए श्री राम ने भरत को भेजना चाहा| परन्तु शत्रुघ्न ने श्री राम से कहा कि भरत भैय्या ने आपकी काफी सेवा क‌ि है मुझे भी आपकी सेवा का अवसर म‌िलना चाहिए| शत्रुघ्न ने श्री राम की इच्छा को बीच में काटते हुए अपनी इच्छा व्यक्त कर दी| इसलिए श्री राम ने शत्रुघ्न को सुंदर का वध करने के ल‌िए सेना सह‌ित जाने का आदेश द‌िया| शत्रुघ्न ने सुंदर का वध कर उस पर विजय प्राप्त कर ली| श्री राम ने शत्रुघ्न को सुंदर की नगरी का राजा भी बना द‌िया और कहा क‌ि अब से तुम सुंदर की नगरी में ही राज करो| श्री राम की यह बात सुनकर शत्रुघ्न दुखी हो गए| उन्हें अपनी भूल पर पछतावा हुआ कि बड़े भाई के आदेश को काटने की वजह से उन्हें सभी से दूर जाना पड़ रहा है| सुंदर का वध करने के बाद शत्रुघ्न ने मधुरापुरी राज्य बसाया और 12 साल तक यहां रहने के बाद वापस श्री राम से आकर म‌िले|